Üldkohtu (viies koda) 20. märtsi 2024. aasta otsus – Acampora jt vs. komisjon
(kohtuasi T-261/23)(1)
Dokumentidega tutvumine – Määrus (EÜ) nr 1049/2001 – Dokumendid, mis puudutavad Itaalia suhtes komisjoni algatatud rikkumismenetlust – Dokumentidega tutvumise võimaldamisest keeldumine – Kontrollimise, uurimise või audiitorkontrolli eesmärgi kaitsega seotud erand – Põhjendamiskohustus – Üldine konfidentsiaalsuse eeldus – Ülekaalukas üldine huvi
1.      Tühistamishagi – Vaidlustatavad aktid – Mõiste – Institutsiooni dokumentidega tutvumise esialgse taotluse rahuldamata jätmise otsus – Väljajätmine
(ELTL artikkel 263; Euroopa Parlamendi ja nõukogu määrus 1049/2001, artikkel 8)
(vt punktid 15 ja 16)
2.      Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise kordustaotlusele vastamiseks ette nähtud tähtaegade järgimata jätmine asjaomase institutsiooni poolt – Vaikimisi tehtud rahuldamata jätmise otsus – Kehtetuks tunnistamine sõnaselge rahuldamata jätmise otsuse vastuvõtmisega – Vaikimisi tehtud otsuse peale hagi esitamise võimalus – Puudumine
(Euroopa Parlamendi ja nõukogu määrus nr 1049/2001, artiklid 7 ja 8)
(vt punktid 17 ja 18)
3.      Kohtumenetlus – Otsus või määrus, millega vaidlustatud akt menetluse käigus asendatakse – Hagiavalduse muutmise avaldus – Tingimused
(Üldkohtu kodukord, artikli 86 lõiked 1 ja 2)
(vt punkt 20)
4.      Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Põhjendamiskohustus – Ulatus
(ELTL artikli 296 teine lõik; Euroopa Parlamendi ja nõukogu määrus 1049/2001, artikkel 4)
(vt punktid 32, 33 ja 38)
5.      Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Kontrollimise, uurimise või audiitorkontrolli eesmärgi kaitse – Kohaldamine rikkumismenetlusega seotud dokumentide suhtes selle menetluse kohtueelses etapis – Üldine eeldus, et dokumentidega tutvumise õiguse erand on kohaldatav – Lubatavus
(ELTL artikli 258 esimene lõik; Euroopa Parlamendi ja nõukogu määrus 1049/2001, artikli 4 lõike 2 kolmas taane)
(vt punktid 51–53)
6.      Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Kontrollimise, uurimise või audiitorkontrolli eesmärgi kaitse – Dokumentide avalikustamist õigustav ülekaalukas üldine huvi – Viitamine läbipaistvuse põhimõttele ja üldsuse õigusele teada institutsioonide tööst – Vajadus esitada konkreetse juhtumiga seotud erilised kaalutlused
(Euroopa Parlamendi ja nõukogu määrus nr 1049/2001, artikli 4 lõike 2 kolmas taane)
(vt punktid 57–59, 63 ja 64)
7.      Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Kontrollimise, uurimise või audiitorkontrolli eesmärgi kaitse – Dokumentide avalikustamist õigustav ülekaalukas üldine huvi – Taotlus tutvuda dokumentidega, mis käsitlevad komisjoni poolt liikmesriigi suhtes algatatud rikkumismenetlust – Huvi ennetada liidu õigusega vastuolus olevate riigisiseste õigusnormide vastuvõtmist – Väljajätmine
(Euroopa Parlamendi ja nõukogu määrus nr 1049/2001, artikli 4 lõike 2 kolmas taane)
(vt punkt 68)
8.      Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Kontrollimise, uurimise või audiitorkontrolli eesmärgi kaitse – Dokumentide avalikustamist õigustav ülekaalukas üldine huvi – Taotlus tutvuda dokumentidega, mis käsitlevad komisjoni poolt liikmesriigi suhtes algatatud rikkumismenetlust – Huvi, mis seisneb üksikisiku õiguste teostamise hõlbustamises liikmesriigi kohtule esitatud hagi raames – Erahuvi – Väljajätmine
(Euroopa Parlamendi ja nõukogu määrus nr 1049/2001, artikli 4 lõike 2 kolmas taane)
(vt punkt 72)
9.      Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Kontrollimise, uurimise või audiitorkontrolli eesmärgi kaitse – Tuginemine üldisele eeldusele, et erandit kohaldatakse taotletud dokumentidele – Eelduse kohaldamise tagajärjed – Sisu osaline avalikustamine – Väljajätmine
(Euroopa Parlamendi ja nõukogu määrus nr 1049/2001, artikli 4 lõike 2 kolmas taane)
(vt punkt 75)
Resolutsioon
1.
Nõuete osas tühistada Euroopa Komisjoni 15. märtsi 2023. aasta vaikimisi tehtud otsus, millega jäeti rahuldamata kordustaotlus dokumentidega tutvuda, on kohtuotsuse tegemise vajadus ära langenud.
2.
Jätta hagi vastuvõetamatuse tõttu läbi vaatamata osas, mis puudutab komisjoni 27. jaanuari 2023. aasta otsust, millega jäeti rahuldamata algne taotlus dokumentidega tutvuda.
3.
Jätta hagi ülejäänud osas rahuldamata.
4.
Jätta komisjoni kanda tema enda kohtukulud ja mõista temalt välja Roberto Acampora ja teiste lisas esitatud hagejate kohtukulud, mis on seotud hagiga ja taotlusega otsuse tegemise vajaduse äralangemise tuvastamiseks.
5.
Jätta R. Acampora ja teiste lisas esitatud hagejate kanda nende enda kohtukulud ja mõista neilt välja komisjoni kohtukulud, mis on seotud hagi muutmise taotlusega.
1      ELT C 261, 24.7.2023.